شەفەق
نیوز/ تیمەیل وەرگری شارستانی، ئمڕوو سێشەممە، کارەیل مینەکردن بیسەروشوینەیل لە بینای
وەزیریە تەواو کردن، دویای نۆ رووژ لە کار وەردەوام لە شەو و رووژ.
وەڕێەوبەرایەتی
وەرگری شارستانی لە بەیاننامەیگ رەسیە ئاژانس شەفەق نیوز وت: تیمەیل پسپۆڕ دویای کپەوکردن
ئاگر ناو بیناگە، دەسکردنە مینەکردن بیسەروشوینەیل لەژیر رمیاگ بیناگە، ک یە درویژترین
مار مینەکردن قوربانیە لە میژوو وەرگری شارستانی.
دیاری
کرد ک ئاگرەگە لە ساعەت یەک و ١٠ خولەک نیمەڕو لە رووژ شەش تەشرین دویەم هیز گرد،
و یەکەم جار لە بینایگ سێ قاتی وە رووبەر ٢١٠٠ مەتر چوارسویکە دەسوەپی کرد، وەگەرد
قات چوارەم ک وە سەندویچ پەنەڵ دروس کریاگە ک وەزوی ئاگر سینێد، وەگەرد ژیرمەنیگ ئەرا
ئەمارکردن بوون لەلایەن کۆمپانیایگ تایبەت.
وتیش:
وەگورەی راپۆرتەیل سەرەتاهه دەرکەفتیە ک هوکار ئاگرە دویای کەفتن پاچینەیگ (وینج) بویە
لەوەر بار زیای، ک بەڵاچەیگ لەلی دروس بوی، و بڵویزە لە شویشەیل بوونەگە کرد، و ئاگرەگە
وەزوی هیز گرد.
